Totalt var slaktevolumet på 76.088 tonn første kvartal i år sammenlignet med 73.090 tonn i første kvartal i fjor. Mens Marine Harvest Norway og Marine Harvest Scotland oppnådd et driftsresultat per kilo på henholdsvis 13,42 kroner og 12, 87 kroner, fikk Marine Harvest Canada et driftsresultat på kun 8,78 kroner per kilo. Marine Harvest Chile oppnådde et driftsresultat på 46 millioner kroner mot minus 10 millioner kroner i samme periode i fjor. Konsernsjef Alf-Helge Aarskog advarer imidlertid mot at den sterke veksten i Chile står i fare for å svekkes på grunn av sterk vekst i utsett av smolt og rapporter om problemer med lakselus og økt antibiotikaforbruk. Marine Harvest er verdens ledende sjømatselskap og den største produsenten av oppdrettslaks.